Ша 1еламстаг, шайх, эвлаяъ хиларе терра, Ташо- Хьаьжас дукха къахьоьгу бусалба дин кхиорна т1ехьажийна. Цо иттех сов жайна яэдина хилла бохуш дуьйцу цуьнан муридаша. Царах ши жайна бен дисина дац. Бакъду, и жайнеш тахана цхьацца бахьанашца нохчийн матте даьхна, теллина дац. Тхан аьтто белира Ташу-Хьаьжин цхьаболчу белхийн сурташ даха. Ташу- Хьаьжас яздинчу жайнин копиш ю аьлла а делира тхоьга сурташ. Цу йозанаш т1ехь бан безаш 1илманан таллам бу. И жайнеш дешначул т1аьхьа Ташо-Хьаьжин васт кхин а дика довза, цуьнан лехамех кхета таро хир ю аьлла хета. Цул сов, Ташо-Хьаьжас язйина ю бохуш мурдашна юкъахь лелаш назманаш ю. Иштта дуккха а назманаш ю Ташо-Хьаьжин дахарх лаьцна